CELEX: C2005/271/29
Language: et
Date: 2005-10-29 00:00:00
Title: Kohtuasi C-326/05 P: Industrias Químicas del Vallés S.A. 26. augusti 2005. aasta apellatsioonikaebus Euroopa Ühenduste Esimese Astme Kohtu (teine koda) 28. juuni 2005. aasta otsuse peale kohtuasjas T-158/34: Industrias Químicas del Vallés S.A. versus Euroopa Ühenduste Komisjon

29.10.2005   
            
            
               ET
            
            
               Euroopa Liidu Teataja
            
            
               C 271/15
            
         Industrias Químicas del Vallés S.A. 26. augusti 2005. aasta apellatsioonikaebus Euroopa Ühenduste Esimese Astme Kohtu (teine koda) 28. juuni 2005. aasta otsuse peale kohtuasjas T-158/34: Industrias Químicas del Vallés S.A. versus Euroopa Ühenduste Komisjon
   (Kohtuasi C-326/05 P)
   (2005/C 271/29)
   Kohtumenetluse keel: hispaania
   Industrias Químicas del Vallés S.A. esitas 26. augustil 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (teine koda) 28. juuni 2005. aasta otsuse peale kohtuasjas T-158/03: Industrias Químicas del Vallés S.A. v. Euroopa Ühenduste Komisjon. Apellandi esindajad on advokaadid C. Fernández Vicién, I. Moreno–Tapia Rivas ja J. Sabater Marotias.
   Apellatsioonkaebuse esitaja palub Euroopa Kohtul:
   
               1.
            
            
               lugeda hagi vastuvõetavaks ja põhjendatuks;
            
         
               2.
            
            
               tühistada Esimese Astme Kohtu 28. juuni 2005. aasta otsus;
            
         
               3.
            
            
               rahuldada Esimese Astme Kohtule esitatud hagi, mille esemeks oli komisjoni 2. mai 2003. aasta otsuse 2003/308/EÜ (1) metalaksüüli nõukogu direktiivi 91/414/EMÜ (2) I lisasse kandmata jätmise tühistamine;
            
         
               4.
            
            
               või, teise võimalusena saata asi uuele arutamisele Euroopa Ühenduste Esimese Astme Kohtule;
            
         
               5.
            
            
               jätta komisjoni kanda nii käesoleva menetluses kui ka Esimese Astme Kohtus kantud kulud ning sobival juhul ajutiste meetmete kohaldamise menetlusest tulenevad kulud.
            
         Väited ja peamised argumendid
   
               1.
            
            
               Esiteks leiab Industrias Químicas del Vallés S.A. (edaspidi “IQV”), et Esimese Astme Kohus (edaspidi “EAK”) moonutas talle esitatud tõendeid analüüsides komisjoni õiguslikku arvamust ainsa täieliku toimiku esitanud teataja metalaksüüli hindamismenetlusest väljumise tagajärgede kohta.
            
         
               2.
            
            
               Teiseks leiab IQV, et EAK on teinud õigusvea lükates tagasi IQV väite ainuüksi dokumendi väljavõtte alusel, millele IQV-l, nagu EAK ise seda tunnistab, ei olnud haldusmenetluse vältel juurdepääsu.
            
         
               3.
            
            
               Kolmandaks viitab IQV EAK õigusveale, mis seisneb käesoleval juhul ettevaatus- ja proportsionaalsuse põhimõtte ebakorrektses tõlgendamises ja kohaldamises ja algselt vaidlustatud komisjoni otsuse õigustamises tervishoiu eesmärkidega.
            
         
               4.
            
            
               Neljandaks väidab IQV, et EAK on teinud õigusvea käesoleva juhuga seonduva õigusliku raamistiku, eriti direktiivi 94/414/EMÜ ja määruse 3600/92 taimekaitsevahendites sisalduvate toimeainete hindamismenetluse kohta, sätete tõlgendamisel ja kohaldamisel. IQV leiab eelkõige, et EAK: i) ajab segi mõisted “täielik toimik” ja “täiendav teave”; ii) on ekslikult hinnanud, et juhul, kui samast toimeainest teatab mitu teatajat, peab iga teataja valmistama ette täieliku toimiku; iii) on ekslikult hinnanud referentliikmesriigi rolli monograafia väljatöötamisele järgnevatel etappidel.
            
         
               5.
            
            
               Viiendaks viitab IQV EAK õigusveale, mis seisneb hinnangus, et komisjon teinud ilmse hindamisvea keeldudes metalaksüüli hindamismenetluse jätkamise eesmärgil taotletavast tähtaja pikendamisest: selles osas lähtus EAK ekslikust eeldusest ja esitas vastukäivad argumendid seoses komisjoni poolt käsitletavas valdkonnas antud tähtajaga.
            
         
               6.
            
            
               Kuuendaks leiab IQV, et EAK esitas vastukäivad ja liialdatud argumendid lükates tagasi IQV argumendi otsuse põhjenduse alusel, mida vaidlustatud otsuses ei esine.
            
         
               7.
            
            
               Lõpetuseks leiab IQV et EAK on rikkunud menetluskorda jättes arvestamata IQV kirjalike märkuste selle osaga, mis käsitleb kohtunik Ponente koostatud kohtuistungi protokolli, ilma seda kohtuotsuses õigustamata.
            
         
      (1)  ELT L 113, 7.5.2003, lk 8.
   
      (2)  EÜT L 230, 19.8.1991, lk 1.